Rakkertjie Reeks - Afrikaanse Opvoedkundige Speelgoed
Ontwerp deur 'n ouer om ander ouers se taak te vergemaklik. Kry speel-speel die fondamente van leer onder die knie.
Daar is min tot geen opvoedkundige speelgoed in Afrikaans. Nou hoef jy nie verder te soek nie.
Een stel sakke diens almal in die gesin. Daar is genoeg speel-matte en ouderdomspesifieke instruksies op elke speelsak.
Rakkertjie Reeks Produkte
Emosionele ontwikkeling begin vanaf 'n jong ouderdom. Span hierdie speelsak in om jou kind te leer van onderskeie gesigsdele en hul werkie, hoe dit ingespan word om 'n boodskap oor te dra. Uiteindelik hoop ons die sak sal hom/haar help om situasies betre te lees of sy gevoelens beter te hanteer.
Vorms is 'n heerlike tydsverdryf en groot pret! Spesifieke vorms moet vanaf die ouderdom 2-jaar vasgelê word. Begin met 'n basiese "shape sorter" of 3D vorms (nie ingesluit) sodat hul daaraan kan vat en dit uit alle hoeke beskou. Later moet hul lkan prentjies bou uit klei of teken deur die verskillende vorms te kombineer.
Telvaardighede, kleur- en patroonherkenning bied uitdagende, tog opwindende, speletjies vir kleuters. Met telkaartjies, tien speelmatte en patroonkaartjies is hierdie ons veelsydigste sak om die konsep van getal, basiese wiskunde sowel as skêrhantering vas te lê.
Kinders se liggaamspiere moet kleintyd optimaal ontwikkel. Dis 'n belangrike boublok vir goeie postuur en sal later jou kind help om gemaklik te kan regop sit en dus konsentrasie in die klaskamer verhoog. Hierdie sak kan ingespan word vir 'n ysbreker, liggaamsoefening of sommer net om 'n lekker breuk tussen aktiwiteite om almal se aandag weer te fokus.
Ontwikkeling is pret! Hierdie speelsak word ingespan om al die konsepte wat geleer is te hersien. Die kind moet self sy "verf" aanmaak (sensories), waarna spesifieke instruksies teen 'n vertikale oppervlak (voorsien) uitgevoer word. In die agtergrond word die kind se skouergordel versterk wat 'n groot invloed op sy konsentrasie, skryf en knipvaardigheid kan hê.
Party kinders is lief vir sand speel, ander gril tot in hul kleintoontjie vir die tekstuur. Span hierdie pretbak in om jou peuter geleidelik gewoond te maak aan die sensoriese gevoel deur self "moonsand" te maak. Hierdie pretbakke met sy diere en plakkers is ook ideaal vir reis!